ดาวแห่งเบธเลเฮม

**ดาวแห่งเบธเลเฮม** () หรือ **ดาวคริสต์มาส** () ปรากฏในเรื่องราวการประสูติของพระเยซูในพระวรสารนักบุญมัทธิว บทที่ 2 ซึ่ง "พวกนักปราชญ์จากทิศตะวันออก" ได้รับการดลใจโดยดวงดาวให้เดินทางมายังเยรูซาเล็ม พวกนักปราชญ์เข้าเฝ้ากษัตริย์เฮโรดแห่งยูเดียและทูลถามว่า:

เฮโรดทรงเรียกบรรดาธรรมาจารย์และปุโรหิตมาปรึกษา พวกเขาอ้างถึงวรรคจากหนังสือมีคาห์ ตีความว่าเป็นคำเผยพระวจนะว่าพระเมสสิยาห์ของชาวยิวจะประสูติในเบธเลเฮมทางใต้ของเยรูซาเล็ม เฮโรดจึงลอบวางแผนจะตามหาและปลงพระชนม์พระเมสสิยาห์เพื่อรักษาตำแหน่งกษัตริย์ของพระองค์ไว้ เฮโรดรับสั่งต่อพวกนักปราชญ์ให้ตามหาพระเมสสิยาห์และกลับมาแจ้งพระองค์ระหว่างทางกลับ

ดวงดาวนำพวกนักปราชญ์ไปถึงสถานที่ประสูติของพระเยซูในเบธเลเฮม พวกนักปราชญ์นมัสการพระกุมารและถวายเครื่องบรรณาการ พวกนักปราชญ์ได้รับคำเตือนจากพระเจ้าไม่ให้กลับไปเข้าเฝ้าเฮโรด พวกเขาจึงเดินทางกลับโดยใช้เส้นทางอื่น

คริสต์ศาสนิกชนหลายคนเชื่อว่าดาวดวงนี้เป็นหมายอัศจรรย์ นักเทววิทยาบางคนอ้างว่าดาวดวงนี้เป็นการทำให้คำเผยพระวจนะที่รู้จักในชื่อคำเผยพระวจนะดวงดาวให้เป็นจริง นักดาราศาสตร์พยายามหลายครั้งที่จะเชื่อมโยงดาวดวงนี้กับปรากฏการณ์บนท้องฟ้าที่ไม่ปกติ เช่น ปรากฏการณ์ดาวล้อมเดือน (conjunction) ของดาวพฤหัสบดีและดาวเสาร์ หรือของดาวพฤหัสบดีและดาวศุกร์ ดาวหาง หรือมหานวดารา นักวิชาการสมัยใหม่บางคนไม่ถือว่าเรื่องราวนี้เป็นการระบุถึงเหตุการณ์ในประวัติศาสตร์ แต่เป็นเรื่องแต่งที่เพิ่มเข้ามาภายหลังในเรื่องราวของพระวรสารหลัก

หัวข้อเรื่องดาวแห่งเบธเลเฮมเป็นที่นิยมในการแสดงของท้องฟ้าจำลองในช่วงเทศกาลคริสต์มาส อย่างไรก็ตาม แหล่งข้อมูลโบราณส่วนใหญ่และธรรมเนียมของคริสตจักรโดยทั่วไประบุว่าพวกนักปราชญ์ไปเข้าเฝ้าที่เบธเลเฮมหลังการประสูติของพระเยซูผ่านไปแล้วระยะหนึ่ง ตามธรรมเนียมนิยมมีการฉลองวาระการเข้าเฝ้าของพวกนักปราชญ์ในวันสมโภชพระคริสต์แสดงองค์ (6 มกราคม) ในศาสนาคริสต์ตะวันตก

เรื่องราวนี้ในพระวรสารนักบุญมัทธิวระบุถึงพระเยซูด้วยคำภาษากรีกที่มีความหมายกว้างว่า  ซึ่งอาจหมายถึง "ทารก" หรือ "เด็ก" แทนที่จะใช้คำที่มีความหมายจำเพาะถึงทารกมากกว่าคือ  ซึ่งอาจอนุมานได้ว่าเวลาได้ผ่านไปแล้วระยะหนึ่งหลังการประสูติ อย่างไรก็ตาม คำว่า  ยังใช้ในพระวรสารนักบุญลูกาโดยเฉพาะเมื่อเกี่ยวกับการประสูติของพระเยซูและการถวายพระองค์ในพระวิหารในภายหลัง กษัตริย์เฮโรดมีรับสั่งให้สังหารทารกเพศชายชาวฮีบรูทั้งหมดในพื้นที่ที่มีอายุจนถึง 2 ขวบในเหตุการณ์การประหารทารกผู้วิมล

## เรื่องเล่าในพระวรสารนักบุญมัทธิว

พระวรสารนักบุญมัทธิวเล่าเรื่องที่พวกนักปราชญ์ มาถึงราชสำนักของกษัตริย์เฮโรดในเยรูซาเล็มและทูลกษัตริย์เรื่องดาวที่เผยถึงการประสูติของกษัตริย์แห่งชาวยิว:

เฮโรดทรง "วุ่นวายพระทัย" ไม่ใช่เพราะการปรากฏของดาว แต่เพราะพวกนักปราชญ์ทูลพระองค์ว่า "กษัตริย์ของชนชาติยิว" ทรงบังเกิดแล้ว ซึ่งเฮโรดทรงเข้าพระทัยว่าหมายถึงพระเมสสิยาห์ ผู้นำของชาวยิวซึ่งเชื่อกันว่าการเสด็จมาของพระองค์ได้รับการบอกล่วงหน้าในพระคัมภีร์ เฮโรดตรัสถามเหล่าที่ปรึกษาว่าพระเมสสิยาห์จะทรงบังเกิดที่ใด พวกเขาทูลตอบว่าเบธเลเฮมซึ่งเป็นบ้านเกิดของกษัตริย์ดาวิด และยังเป็นการอ้างความของผู้เผยพระวจนะมีคาห์ เฮโรดทรงแจ้งข้อมูลนี้ให้กับเหล่านักปราชญ์

เหล่านักปราชญ์ได้รับคำเตือนในความฝันว่าอย่ากลับไปเยรูซาเล็ม พวกเขาจึงเดินทางกลับไปเมืองของพวกตนโดยใช้เส้นทางอื่น เมื่อเฮโรดทรงทราบว่าพระองค์ถูกหลอก จึงทรงมีรับสั่งให้ประหารชีวิตเด็กผู้ชายทุกคนในเบธเลเฮมที่มี "อายุตั้งแต่สองขวบลงมา" โดยอิงจากอายุของเด็กตามข้อมูลที่เหล่านักปราชญ์ทูลบอกพระองค์ไว้โดยพิจารณาจากเวลาที่ดาวปรากฏขึ้นเป็นวันแรก

โยเซฟได้รับคำเตือนในความฝันให้นำครอบครัวไปอียิปต์เพื่อความปลอดภัย พระวรสารเชื่อมโยงการลี้ภัยครั้งนี้กับวรรคในพระคัมภีร์ที่ตีความในฐานะคำเผยพระวจนะว่า "เราได้เรียกบุตรของเราให้ออกมาจากอียิปต์" ซึ่งเดิมเป็นการอ้างถึงการเดินทางของชาวฮีบรูโดยการนำโดยของโมเสสออกจากอียิปต์ การอ้างอิงนี้ชี้ให้เห็นว่ามัทธิวมองว่าชีวิตของพระเยซูเป็นการกล่าวซ้ำเรื่องราวของชาวยิว โดยให้ยูเดียเป็นตัวแทนของอียิปต์ และเฮโรดเป็นตัวแทนของฟาโรห์

หลังการสิ้นพระชนม์ของเฮโรด โยเซฟและครอบครัวเดินทางกลับจากอียิปต์ และตั้งถิ่นฐานในเมืองนาซาเร็ธในแคว้นกาลิลี กล่าวกันว่าเหตุการณ์นี้ยังเป็นการทำให้สำเร็จตามคำเผยพระวจนะ  ("ท่านจะได้ชื่อว่าชาวนาซาเร็ธ" (THSV11) ซึ่งอาจอ้างอิงมาจากผู้วินิจฉัย 13:5 ที่เกี่ยวกับการกำเนิดของแซมสันและการปฏิญาณตนเป็นนาศีร์ คำว่า *นาซาเร็ธ* เกี่ยวข้องกับคำว่า  ที่มีความหมายว่า "หน่อ" นักวิจารณ์คัมภีร์ไบเบิลบางคน คิดว่าเป็นการอ้างถึงอิสยาห์ 11:1: "จะมีหน่อหนึ่งแตกออกจากตอของเจสซี และกิ่งหนึ่งที่งอกจากรากของเขานั้นจะเกิดผล"

## คำอธิบาย

### บันเทิงคดีเชิงศรัทธา
นักวิชาการที่มองว่าเรื่องราวการประสูติของพระเยซูในพระวรสารเป็นบันทึกเชิงแก้ต่างที่สร้างขึ้นในภายหลังเพื่อสถาปนาสถานะพระเมสสิยาห์ของพระเยซู มองว่าดาวเบธเลเฮมเป็นเพียงบันเทิงคดีเชิงศรัทธา แง่มุมของบันทึกในพระวรสารนักบุญมัทธิวทำให้เกิดการตั้งคำถามต่าง ๆ เกี่ยวกับเกี่ยวกับเหตุการณ์ในประวัติศาสตร์ เช่น พระวรสารนักบุญมัทธิวเป็นเป็นเล่มเดียวในพระวรสาร 4 เล่มที่กล่าวถึงทั้งดาวเบธเลเฮมและเหล่านักปราชญ์ นักวิชาการบางคนเสนอความเห็นว่าพระเยซูประสูติในเมืองนาซาเร็ธ และเรื่องเล่าการประสูติในเบธเลเฮมเป็นการเพิ่มเติมเข้าไปในพระวรสารในภายหลังโดยมีวัตถุประสงค์เพื่อเสนอว่าการประสูติของพระเยซูเป็นการทำให้สำเร็จตามคำเผยพระวจนะ

บาร์ต ดี. เออร์แมน (Bart D. Ehrman) ให้ความเห็นว่าบันทึกในพระวรสารนักบุญมัทธิวขัดแย้งกับบันทึกในพระวรสารนักบุญลูกาที่ระบุว่าครอบครัวของพระเยซูอาศัยอยู่ในเมืองนาซาเร็ธอยู่ก่อนแล้ว แล้วจึงเดินทางไปยังเมืองเบธเลเฮมเพื่อจดทะเบียนสำมะโนครัว จากนั้นจึงเดินทางกลับบ้านแทบจะทันที

### การสำเร็จตามคำเผยพระวจนะ
คนในสมัยโบราณเชื่อว่าปรากฏการณ์ทางดาราศาสตร์เชื่อมโยงกับเหตุการณ์ต่าง ๆ บนโลก มักมีการนำเรื่องปาฏิหาริย์ไปผูกเข้ากับการถือกำเนิดของบุคคลสำคัญต่าง ๆ เช่น ปฐมบรรพบุรุษของชาวฮีบรู ตลอดจนถึงวีรบุรุษชาวกรีกและชาวโรมัน

ตามประเพณีมีการเชื่อมโยงดาวแห่งเบธเลเฮมเข้ากับคำเผยพระวจนะดวงดาวในหนังสือกันดารวิถี:

### วัตถุทางดาราศาสตร์

## ดูเพิ่ม
* ดาวหางซีซาร์
* ดาราแห่งดาวิด – สัญลักษณ์ของกษัตริย์ดาวิดในศาสนายูดาห์
* RCW 103

## หมายเหตุ

## อ้างอิง

## บรรณานุกรม
* 
* 
* 

## แหล่งข้อมูลอื่น

* Case, Shirley Jackson (2006). *Jesus: A New Biography*, Gorgias Press LLC: New Ed. .
*Coates, Richard (2008) 'A linguist's angle on the Star of Bethlehem', ''Astronomy and Geophysics'', 49, pp. 27–49
* Consolmagno S.J., Guy (2010) Looking for a star or Coming to Adore?
* Gill, Victoria: Star of Bethlehem: the astronomical explanations and Reading the Stars by Helen Jacobus with link to, Jacobus, Helen, Ancient astrology: how sages read the heavens/ Did the heavens predict a king?, *BBC*
* Jenkins, R.M., "The Star of Bethlehem and the Comet of 66AD ", *Journal of the British Astronomy Association*, June 2004, **114**, pp.&nbsp;336–43. This article argues that the Star of Bethlehem is a historical fiction influenced by the appearance of Halley's Comet in AD 66.
* Larson, Frederick A. What Was the Star?
* Nicholl, Colin R.,  ''The Great Christ Comet: Revealing the True Star of Bethlehem'' .  Crossway, 2015.  
* Star of Bethlehem Bibliography. Provides an extensive bibliography with Web links to online sources.


หมวดหมู่:โหราศาสตร์
หมวดหมู่:คำศัพท์ศาสนาคริสต์
หมวดหมู่:พระวรสารนักบุญมัทธิว
หมวดหมู่:การประสูติของพระเยซูในพันธสัญญาใหม่